In Dei nomen, ucsore mea, nomen Rollent. Ego Odono, senior tuus, pro amore et bone volencia mea, que contra te abeo, proterea dono tibi curtilo cum vinea, cum manso indominicato, qui est situs in pago Matisconense, in agro Aginacense, in finem Cavaniacense, ubi in villa Comans; terminet de uno latus et uno fron terra Tetelmo, de alio latus terra Sancto Petro, de alio latus via pullica. Et dono tibi servo, nomen Girardo, cum uxore sua et infantibus illorum III. Et dono tibi alio curtilo, cum vinea in villa Craius; terminet de uno latus terra Guarnerio, de alio latus terra Bertar cum eris, de uno front terra Sancto Benedicto, de alio front gutta currente. Et dono tibi curtilo cum vinea in villa Cortevacio; terminet dé uno latus terra Girbaldo, de alio latus terra Letaldo et Andraldo, de uno fronte terra Sancti Martini, de alio front via pullica, et dono tibi servo, nomen Aldoeno cum uxore sua et infantibus illorum III. Et dono tibi alias res que ad ipso curtilo aspiciunt, oc sunt campis, pratis, silvis. Et dono tibi curtilo cum vinea in villa Chiscedo; terminet de uno latus terra Sancto Petro, de alio latus terra Guicardo, de uno front via pullica, de alio front semterio vicinabile. Et dono tibi alias res que ad ipso curtilo aspiciunt. Et dono tibi ancillas meas, nomen Girbergana et Cristiana, cum infantibus illorum II. Et dono tibi servo, nomen Beraldo, cum uxore sua et infantibus illorum V. Et dono tibi servo, nomen Bernerio, cum infantibus III. Infra istas terminaciones, totum ad integrum tibi dono et facere volueris in omnibus. Qui ista donacione contradixerit, de auro libera uncias VI componat. Actum Commandis villa pullice. S. Odono, qui donacione ista fierit et firmare rogavit. S. Guitono. S. Livono. S. Iliono. S. Adtono. S. Costancio. S. Isanbardo. S. Ramnaldo. S. Guaramgodi. S. Guicardo. Ego Ansedeus scripsit, datavit die veneris, mense octubrio, annos VIII rengnante Loterio rege.